CELEX: 31983D0294
Language: el
Date: 1983-06-03 00:00:00
Title: 83/294/ΕΟΚ: Απόφαση της Επιτροπής της 3ης Ιουνίου 1983 περί διαπιστώσεως ότι η εισαγωγή της συσκευής με την ονομασία «Lumonics — High Average Power CO2 Laser, model TEA-820» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

Avis juridique important

|

31983D0294

83/294/ΕΟΚ: Απόφαση της Επιτροπής της 3ης Ιουνίου 1983 περί διαπιστώσεως ότι η εισαγωγή της συσκευής με την ονομασία «Lumonics — High Average Power CO2 Laser, model TEA-820» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  

Επίσημη Εφημερίδα αριθ. L 157 της 15/06/1983 σ. 0027 - 0027

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 3ης Ιουνίου 1983  περί διαπιστώσεως ότι η εισαγωγή της συσκευής με την ονομασία «Lumonics - High Average Power CO2 Laser, model TEA-820» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (83/294/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η ιταλική κυβέρνηση, με επιστολή της της 24ης Νοεμβρίου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «Lumonics - High Average Power CO2 Laser, model TEA-820», που παραγγέλθηκε την 1η Οκτωβρίου 1979 και προορίζεται να χρησιμοποιηθεί σε πειράματα διαχωρισμού των μορίων τα οποία απαιτούν μεγάλες ποσότητες ενεργείας και συγκεκριμένα σε πειράματα φασματοσκοπίας επί μοριακού συνόλου, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 30 Μαΐου 1983 στο πλαίσιο της Επιτροπής Δασμολογικών Ατελειών προς τον σκοπό της εξετάσεως της προκειμένης περιπτώσεως·  ότι από την εξέταση αυτή συνάγεται ότι η εν λόγω συσκευή είναι ένα λέηζερ· ότι τα αντικειμενικά τεχνικά χαρακτηριστικά της, όπως η μεγάλη σταθερότητα και η χρήση που γίνεται της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται, κυρίως, για την άσκηση επιστημονικών δραστηριοτήτων· ότι, επομένως, πρέπει να θεωρηθεί ως επιστημονική συσκευή·  ότι, εντούτοις, βάσει των πληροφοριών που έχουν συγκεντρωθεί από τα Κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, κατασκευάζονται επί του παρόντος στην Κοινότητα· ότι τέτοια είναι, ειδικότερα, η συσκευή «TL 3», που κατασκευάστηκε από την εταιρεία Edinburgh Instruments Ltd, Riccarton, Currie, UK-Edinburgh, EH14 4AP, η συσκευή «EMG 100/200», που κατασκευάστηκε από την εταιρεία Lambda Physik, Hans-Boecklerstrasse 12, D-3400 Goettingen και οι συσκευές που κατασκευάστηκαν μετά από αίτηση της εταιρείας Laser Applications Ltd, Gothenburg Way, Sutton Fields Industrial Estate, UK-Hull HU8 0YE,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή της συσκευής με την ονομασία «Lumonics - High Average Power CO2 Laser, model TEA-820» που αποτελεί το αντικείμενο της αιτήσεως, της 24ης Νοεμβρίου 1982, της ιταλικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 3 Ιουνίου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 74 της 18. 3. 1982, σ. 4.  (3) ΕΕ αριθ. L 318 της 13. 12. 1979, σ. 32.